Gatland brei Chiefs van 2020 in Superrugby | Netwerk24
Gatland brei Chiefs van 2020 in Superrugby
28 Junie 2019 07:52
Wallis se Nieu-Seelandse afrigter Warren Gatland het ’n kontrak van vier jaar met die Chiefs onderteken en vervang Colin Cooper, wat Donderdag ’n jaar voor die verstryking van sy kontrak onverwags bedank het.
Warren Gatland neem in 2020 die leisels oor by die Chiefs. Foto: Getty Images
Die voormalige Superrugbykampioen het Vrydag bevestig dat Gatland (55) hom ná afloop van die Wêreldbekertoernooi in Japan by die span in Hamilton aansluit.
Gatland, ’n staatmaker vir die provinsiale Waikato-span in die 1980’s, word verlof gegun om die Britse en Ierse Leeus te brei op hul toer na Suid-Afrika in 2021, voordat hy terugkeer na sy Chiefs-rol vir die 2022-seisoen.
“Ek is werklik opgewonde oor die geleentheid om terug te keer huis toe,” het Gatland gesê.
Die Chiefs het in 2018 en 2019 in die kwarteindronde van die Superreeks verloor. Albei kragmetings was naelbyt-wedstryde.
Meer oor: Warren Gatland | Toetsrugby | Rooi Drake | Superrugby | Wêreldbekerrugby | Chiefs
Chiefs se afrigter bedank onverwags
Gatland slyp sy mes vir die Bokke
Franse soek Gatland as breier